CELEX: 62011TN0384
Language: da
Date: 2011-07-22 00:00:00
Title: Sag T-384/11: Sag anlagt den 22. juli 2011 — Safa Nicu Sepahan mod Rådet

24.9.2011   
            
            
               DA
            
            
               Den Europæiske Unions Tidende
            
            
               C 282/31
            
         Sag anlagt den 22. juli 2011 — Safa Nicu Sepahan mod Rådet
   (Sag T-384/11)
   2011/C 282/63
   Processprog: engelsk
   
      Parter
   
   
      Sagsøger: Safa Nicu Sepahan (Isfahan, Iran) (ved advokat A. Bahrami)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Optegnelse nr. 19 i bilag VIII til Rådets forordning (EU) nr. 961/2010 af 25. oktober 2010 om restriktive foranstaltninger over for Iran og om ophævelse af forordning (EF) nr. 423/2007 (EUT L 281, s. 1), som ændret ved Rådets gennemførelsesforordning (EU) nr. 503/2011 af 23. maj 2011 om gennemførelse af forordning (EU) nr. 961/2010 om restriktive foranstaltninger over for Iran (EUT L 136, s. 26) erklæres for ugyldig.
            
         
               —
            
            
               Det fastslås, at Rådet har tilsidesat artikel 265 TEUF ved at undlade at undersøge sagsøgerens anmodning af 7. juni 2011 om at genoverveje optegnelse nr. 19.
            
         
               —
            
            
               Sagsøgerens navn slettes af EU's liste over sanktioner.
            
         
               —
            
            
               Sagsøgeren tilkendes erstatning i en størrelsesorden, der skal fastsættes under behandlingen af nærværende sag, og som ikke udgør mindre end 2 mio. EUR.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1)
            
            
               Med første anbringende gøres gældende, at Rådet foretog et åbenbart urigtigt skøn, idet opførelsen af sagsøgerens navn på listen over personer og enheder, der er omfattet af restriktive foranstaltninger, er fejlbehæftet, vildledende, uspecifik, ufuldstændig, og derfor ganske enkelt ulovlig.
            
         
               2)
            
            
               Med andet anbringende gøres gældende, at Rådet åbenlyst har undladt at begrunde opførelsen af sagsøgerens navn på listen over personer og enheder, der er omfattet af restriktive foranstaltninger.